Pare a fi însă doar o ostilitate în replică, o acrire a sufletului pricinuită de ostilitatea lumii; deși la Verona inclusiv locus amoenus e un loc al morții, al refrigerenței letale, un loc în care dragostea e, de fapt, o moarte criogenică: "M-ai dus spre încăperi mai reci decît pămîntul./ Cînd te-am rugat să poposim, tu m-ai grăbit./…/ Acum, aici, necunoscuți, pereții/ știu numai cîntece pe flori de ger./ Îmi dăruiești covoare de zăpadă/ și-un pat de gheață veșnică, opac" etc.